

**Republika e Kosovës**

**Republika Kosova - Republic of Kosovo**

***Qeveria - Vlada – Government***

***Zyra e Kryeministrit - Ured Premijera - Office of the Prime Minister***

Në mbështetje të nenit 3 të Ligjit Nr. 05/L-092 për ndryshimin dhe plotësimin e Ligjit Nr.04/L-042 për Prokurimin Publik në Republikës së Kosovës i plotësuar dhe ndryshuar me Ligjin Nr.04/L-237 dhe me Ligjin Nr.05/L-068, Zyra e Kryeministrit shpall:

**KONKURS**

Për përzgjedhjen e kryetarit dhe dy (2) anëtarëve të Organit Shqyrtues të Prokurimit Publik (OSHP). Qeveria e Republikës së Kosovës, sipas nenit 3 të Ligjit Nr.05/L-092 për ndryshimin dhe plotësimin e Ligjit Nr.04/L-042 për Prokurimin Publik i propozon Kuvendit së paku dy (2) kandidatë për secilën pozitë të lirë për anëtar të OSHP-së.

Kualifikimet e nevojshme për të qenë kandidat për kryetar/anëtar të OSHP-së janë si në vijim:

**1. të jetë shtetas i Kosovës;**

**2. të mos jetë i dënuar për ndonjë vepër penale ose të mos jetë i akuzuar për ndonjë vepër penale;**

**3. të ketë të përfunduar provimin e jurisprudencës;**

**4. të ketë së paku tre (3) vjet përvojë profesionale në njërën nga këto fusha: drejtësi, administratë publike, financa publike ose prokurim;**

**5. të ketë aftësi për të kryer detyrat në mënyrë të paanshme, të ndërgjegjshme, me vendosmëri dhe përgjegjshmëri**.

**INFORMATË E PËRGJITHSHME PËR KANDIDATËT LIDHUR ME PROCEDURAT E KONKURIMIT**

Kandidatët për kryetar dhe anëtar të Organit Shqyrtues të Prokurimit Publik (OSHP), duhet të dorëzojnë këto dokumente.

* CV-në e cila ofron shembuj të arritjeve në punë;
* Letër motivimin;
* Dokumentacionet e parapara në kushtet e punësimit (dëshmitë e kualifikimit profesional, përvojës së punës, pasqyra e kontributeve në Trustin Pensional);
* Certifikatën (dëshminë) që dëshmon se nuk është nën hetime jo më të vjetër se 6 muaj;
* Shtetas i Republikës së Kosovës (kopje të pasaportës ose të letërnjoftimit).

Dokumentacioni duhet të jetë në pliko (zarf) të mbyllur ku shkruhet emri dhe mbiemri si dhe emri i pozitës në të cilën konkurron kandidati dhe të dorëzohen në Sekretariatin Koordinues të Qeverisë në Zyrën e Kryeministrit, Ndërtesa e Qeverisë, kati i I-rë, zyra Nr. 34.

Dokumentacioni i dorëzuar nuk kthehet, origjinalet mund të kërkohen nga komisioni përzgjedhës.

Për informata shtesë mund të njoftoheni përmes telefonit 038/ 200 14 400.

Afati i konkursit është i hapur nga data **26 maj 2021 deri me 9 qershor 2021**.

Inkurajohen të gjithë të interesuarit nga komunitetet jo-shumicë, gratë dhe të interesuarit tjerë që të aplikojnë në konkursin për kryetar dhe anëtar të Organit Shqyrtues të Prokurimit Publik (OSHP).

**Ky proces rekrutimi do të monitorohet nga përfaqësues të Projektit Britanik për Emërime në Pozita të Larta Drejtuese. Kandidatët njoftohen që emrat, rezultatet dhe kualifikimi i kandidatëve me rangimin më të lartë në këtë proces, do të publikohen në uebfaqen e projektit dhe që me të aplikuar për këtë pozitë do të konsiderohet se është dhënë pëlqimi për publikim.**

**Do të konsiderohet gjithashtu se është dhënë pëlqimi për Projektin e Ambasadës Britanike për përkrahje të Rekrutimeve te Pavarura për tu qasur në dokumente të dorëzuara në zarfin e aplikimit, Informatat e tilla do të fshihen përgjithmonë pasi të ketë përfunduar vlerësimi.**